กฎกระทรวง ฉบับที่ 3 (พ.ศ. 2535) ออกตามความในพระราชบัญญัติช่างรังวัดเอกชน พ.ศ. 2535
วันที่ประกาศ: 1992-11-06

content: กฎกระทรวง ฉบับที่ ๓ (พ.ศ. ๒๕๓๕) ออกตามความในพระราชบัญญัติช่างรังวัดเอกชน พ.ศ. ๒๕๓๕
content: อาศัยอำนาจตามความในมาตรา ๕ มาตรา ๒๘ และมาตรา ๔๑ แห่งพระราชบัญญัติช่างรังวัดเอกชน พ.ศ. ๒๕๓๕ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content: หมวด ๑ การขอรับใบอนุญาตและการออกใบอนุญาตจัดตั้งสำนักงานช่างรังวัดเอกชน
sectionNo: 1
content: ข้อ ๑ การขอรับใบอนุญาตจัดตั้งสำนักงานช่างรังวัดเอกชน ให้ผู้ขอยื่นคำขอตามแบบ สช.๑ ท้ายกฎกระทรวงนี้ ต่อคณะกรรมการช่างรังวัดเอกชน โดยยื่นผ่านนายทะเบียน ณ สำนักงานคณะกรรมการช่างรังวัดเอกชน และแนบหลักฐานตามที่กำหนดไว้ในคำขอนั้น
sectionNo: 2
content: ข้อ ๒ ผู้รับใบอนุญาตให้จัดตั้งสำนักงานช่างรังวัดเอกชนต้องปฏิบัติตามเงื่อนไข ดังนี้ (๑) จัดให้มีผู้ซึ่งได้รับอนุญาตให้เป็นช่างรังวัดเอกชนไว้ในสังกัดเป็นจำนวนไม่น้อยกว่าสามคน (๒) แสดงชื่อ คุณวุฒิ จำนวนของช่างรังวัดเอกชนที่อยู่ในสังกัดไว้ในที่เปิดเผย ณ สำนักงานช่างรังวัดเอกชน (๓)
sectionNo: 2
content: มีกรรมสิทธิ์ในเครื่องมือรังวัดซึ่งได้ขึ้นทะเบียนไว้กับนายทะเบียน ดังต่อไปนี้ (ก) กล้องธิโอโดไลท์ ไม่น้อยกว่าสองกล้อง (ข) เทปวัดระยะ ไม่น้อยกว่าจำนวนช่างรังวัดเอกชนที่อยู่ในสังกัด
sectionNo: 3
content: ข้อ ๓ เมื่อนายทะเบียนได้รับคำขอพร้อมด้วยหลักฐานตามข้อ ๑ และข้อ ๒ แล้ว ให้เสนอคณะกรรมการช่างรังวัดเอกชนเพื่อพิจารณาต่อไป
sectionNo: 4
content: ข้อ ๔ เมื่อคณะกรรมการช่างรังวัดเอกชนได้พิจารณาคำขอพร้อมด้วยหลักฐานตามข้อ ๑ แล้วมีมติอนุญาต ให้นายทะเบียนรับขึ้นทะเบียนและดำเนินการออกใบอนุญาตจัดตั้งสำนักงานช่างรังวัดเอกชนให้ตามแบบ สช.๒ ท้ายกฎกระทรวงนี้ ใบอนุญาตจัดตั้งสำนักงานช่างรังวัดเอกชนตามวรรคหนึ่ง
sectionNo: 4
content: ให้ทำเป็นคู่ฉบับรวมสองฉบับมอบให้ผู้ขอหนึ่งฉบับ อีกหนึ่งฉบับให้เก็บไว้ ณ สำนักงานคณะกรรมการช่างรังวัดเอกชน
sectionNo: 5
content: ข้อ ๕ เมื่อคณะกรรมการช่างรังวัดเอกชนได้พิจารณาคำขอตามข้อ ๑ และข้อ ๒ แล้ว ให้นายทะเบียนแจ้งมติให้ผู้ขอทราบ
sectionNo: 2
content: หมวด ๒ การออกใบแทนใบอนุญาตจัดตั้งสำนักงานช่างรังวัดเอกชน
sectionNo: 6
content: ข้อ ๖ การออกใบแทนใบอนุญาตจัดตั้งสำนักงานช่างรังวัดเอกชนให้ดำเนินการดังนี้ (๑) กรณีที่ใบอนุญาตจัดตั้งสำนักงานช่างรังวัดเอกชนของผู้ใดชำรุดหรือสูญหาย ให้ผู้นั้นหรือผู้ทำการแทนยื่นคำขอรับใบแทนใบอนุญาตจัดตั้งสำนักงานช่างรังวัดเอกชนตามแบบ สช.๓ ท้ายกฎกระทรวงนี้ ต่อนายทะเบียน ณ
sectionNo: 6
content: สำนักงานคณะกรรมการช่างรังวัดเอกชน และแนบหลักฐานตามที่กำหนดไว้ในคำขอนั้น (๒) เมื่อนายทะเบียนได้รับคำขอพร้อมด้วยหลักฐาน (๑) แล้ว และเห็นว่าหลักฐานที่แนบคำขอนั้นถูกต้อง ให้ออกใบแทนใบอนุญาตจัดตั้งสำนักงานช่างรังวัดเอกชนให้แก่ผู้ขอ (๓) ใบแทนใบอนุญาตจัดตั้งสำนักงานช่างรังวัดเอกชนให้ใช้แบบใบอนุญาต
sectionNo: 6
content: โดยมีอักษรสีแดงคำว่า “ใบแทน” ไว้ด้านหน้าเหนือครุฑ และมุมบนด้านขวาให้มีวันเดือนปีพร้อมทั้งจำนวนครั้งที่ออกใบแทนใบอนุญาตไว้ด้วย (๔) การออกใบแทนใบอนุญาตจัดตั้งสำนักงานช่างรังวัดเอกชน ให้นายทะเบียนคัดลอกรายการในใบอนุญาต รวมทั้งคัดชื่อประธานกรรมการและชื่อนายทะเบียนผู้ออกใบอนุญาตไว้
sectionNo: 6
content: และลงลายมือชื่อกำกับไว้ที่มุมบนด้านขวาของใบแทนใบอนุญาตใต้วันเดือนปีและจำนวนครั้งที่ออกใบแทนใบอนุญาต (๕) เมื่อดำเนินการตาม (๔) เสร็จแล้วหรือไม่อาจดำเนินการได้ ให้นายทะเบียนแจ้งให้ผู้ขอทราบโดยให้ผู้ขอลงลายมือชื่อไว้เป็นหลักฐาน
sectionNo: 6
content: หรือแจ้งเป็นหนังสือโดยส่งทางไปรษณีย์ลงทะเบียนตอบรับภายในสามสิบวันนับแต่วันยื่นคำขอ
sectionNo: 3
content: หมวด ๓ การโอนใบอนุญาตจัดตั้งสำนักงานช่างรังวัดเอกชน
sectionNo: 7
content: ข้อ ๗ ในกรณีที่ผู้รับใบอนุญาตจัดตั้งสำนักงานช่างรังวัดเอกชนตาย ถ้าทายาทหรือผู้จัดการมรดกประสงค์จะประกอบกิจการสำนักงานช่างรังวัดเอกชนต่อไป ให้ยื่นคำขอรับโอนใบอนุญาตจัดตั้งสำนักงานช่างรังวัดเอกชนตามแบบ สช.๔ ท้ายกฎกระทรวงนี้ ต่อนายทะเบียน ณ สำนักงานช่างรังวัดเอกชนภายในหนึ่งปี
sectionNo: 7
content: นับแต่วันที่ผู้รับใบอนุญาตตาย และแนบหลักฐานตามที่กำหนดไว้ในคำขอ
sectionNo: 8
content: ข้อ ๘ เมื่อนายทะเบียนได้รับคำขอพร้อมด้วยหลักฐานตามข้อ ๗ แล้ว ให้ทำการตรวจสอบความถูกต้อง เมื่อเห็นว่ามีรายละเอียดถูกต้องและครบถ้วนตามที่กฎกระทรวงนี้กำหนดไว้แล้ว และผู้ขอมีคุณสมบัติและไม่มีลักษณะต้องห้ามตามกฎหมายก็ให้เสนอคณะกรรมการช่างรังวัดเอกชน เพื่อพิจารณาและมีมติต่อไป
sectionNo: 8
content: เมื่อคณะกรรมการช่างรังวัดเอกชนพิจารณาแล้วเห็นว่าผู้ขอมีคุณสมบัติและไม่มีลักษณะต้องห้ามตามมาตรา ๒๕ แห่งพระราชบัญญัติช่างรังวัดเอกชน พ.ศ. ๒๕๓๕ และมีมติให้โอนใบอนุญาตจัดตั้งสำนักงานช่างรังวัดเอกชนให้แก่ทายาทหรือผู้จัดการมรดกได้ตามที่ขอ ให้นายทะเบียนออกใบอนุญาตให้ใหม่
sectionNo: 9
content: ข้อ ๙ เมื่อดำเนินการตามข้อ ๘ เสร็จแล้วหรือไม่อาจดำเนินการได้ ให้นายทะเบียนแจ้งให้ผู้ขอทราบโดยให้ผู้ขอลงลายมือชื่อไว้เป็นหลักฐาน หรือแจ้งเป็นหนังสือโดยส่งทางไปรษณีย์ลงทะเบียนตอบรับภายในสามสิบวันนับแต่วันยื่นคำขอ
sectionNo: 10
content: ข้อ ๑๐ ในกรณีที่ผู้จัดการมรดกเป็นผู้รับโอนใบอนุญาตจัดตั้งสำนักงานช่างรังวัดเอกชนไว้และต่อมาประสงค์จะโอนใบอนุญาตดังกล่าวให้แก่ทายาทตามมาตรา ๓๘ แห่งพระราชบัญญัติช่างรังวัดเอกชน พ.ศ. ๒๕๓๕ ให้ดำเนินการดังนี้ (๑) ให้ผู้โอนและผู้รับโอนยื่นคำขอโอนใบอนุญาตจัดตั้งสำนักงานช่างรังวัดเอกชนตามแบบ สช.๕
sectionNo: 10
content: ท้ายกฎกระทรวงนี้ ต่อนายทะเบียน ณ สำนักงานคณะกรรมการช่างรังวัดเอกชนและแนบหลักฐานตามที่กำหนดไว้ในคำขอ (๒) ให้นำความในข้อ ๘ และข้อ ๙ มาใช้บังคับโดยอนุโลม
sectionNo: 11
content: ข้อ ๑๑ ในกรณีที่ผู้รับใบอนุญาตจัดตั้งสำนักงานช่างรังวัดเอกชนประสงค์จะโอนการประกอบกิจการสำนักงานช่างรังวัดเอกชนตามมาตรา ๓๙ แห่งพระราชบัญญัติช่างรังวัดเอกชน พ.ศ. ๒๕๓๕ ให้ดำเนินการดังนี้ (๑) ให้ผู้โอนและผู้รับโอนยื่นคำขอโอนการประกอบกิจการสำนักงานช่างรังวัดเอกชน ตามแบบ สช.๕ ท้ายกฎกระทรวงนี้
sectionNo: 11
content: ต่อนายทะเบียน ณ สำนักงานคณะกรรมการช่างรังวัดเอกชน และแนบหลักฐานตามที่กำหนดไว้ในคำขอนั้น (๒) ให้นำความในข้อ ๘ และข้อ ๙ มาใช้บังคับโดยอนุโลม
content: ให้ไว้ ณ วันที่ ๑๓ ตุลาคม พ.ศ. ๒๕๓๕ เด่น โต๊ะมีนา รัฐมนตรีช่วยว่าการฯ ปฏิบัติราชการแทน รัฐมนตรีว่าการกระทรวงมหาดไทย
sectionName: แบบท้ายกฎกระทรวงฯ
content: [เอกสารแนบท้าย] ๑. คำขอรับใบอนุญาตจัดตั้งสำนักงานช่างรังวัดเอกชน (แบบ สช.๑) ๒. ใบอนุญาตจัดตั้งสำนักงานช่างรังวัดเอกชน (แบบ สช.๒) ๓. คำขอรับใบแทนใบอนุญาตจัดตั้งสำนักงานช่างรังวัดเอกชน (แบบ สช.๓) ๔. คำขอรับโอนใบอนุญาตจัดตั้งสำนักงานช่างรังวัดเอกชน (แบบ สช.๔) ๕.
sectionName: แบบท้ายกฎกระทรวงฯ
content: คำขอโอนใบอนุญาตจัดตั้งสำนักงานช่างรังวัดเอกชน (แบบ สช.๕) (ดูข้อมูลจากภาพกฎหมาย)
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๒๘ แห่งพระราชบัญญัติช่างรังวัดเอกชน พ.ศ. ๒๕๓๕ บัญญัติว่า การขอรับใบอนุญาตจัดตั้งสำนักงานช่างรังวัดเอกชน การออกใบอนุญาตและใบแทนใบอนุญาต ให้เป็นไปตามแบบและวิธีการที่กำหนดในกฎกระทรวง และมาตรา ๔๑ แห่งพระราชบัญญัติช่างรังวัดเอกชน พ.ศ.
content: ๒๕๓๕ บัญญัติว่า การขอรับโอนใบอนุญาตตามมาตรา ๓๗ มาตรา ๓๘ และมาตรา ๓๙ ให้เป็นไปตามหลักเกณฑ์ วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้
sectionName: กฎกระทรวง ฉบับที่ 5 (พ.ศ. 2548) ออกตามความในพระราชบัญญัติช่างรังวัดเอกชน พ.ศ. 2535
content: กฎกระทรวง ฉบับที่ ๕ (พ.ศ. ๒๕๔๘) ออกตามความในพระราชบัญญัติช่างรังวัดเอกชน พ.ศ. ๒๕๓๕
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากในปัจจุบันได้มีการใช้กล้องธิโอโดไลท์ในการรังวัดที่ดินอย่างแพร่หลาย ซึ่งกล้องดังกล่าวเป็นเครื่องมือรังวัดที่มีประสิทธิภาพและสามารถนำไปใช้แทนเครื่องจับมุมฉากในการรังวัดที่ดินได้ด้วย เพื่อให้มีการใช้เครื่องมือรังวัดที่ทันสมัย
content: และลดภาระของผู้รับใบอนุญาตจัดตั้งสำนักงานช่างรังวัดเอกชนในการมีเครื่องมือรังวัด สมควรยกเลิกการกำหนดให้เครื่องจับมุมฉากเป็นเครื่องมือรังวัดที่บุคคลดังกล่าวต้องมีกรรมสิทธิ์และขึ้นทะเบียนไว้กับนายทะเบียน จึงจำเป็นต้องออกกฎกระทรวงนี้